**Niciodată**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Niciodată

Nu am uitat

Să-ţi spun că te iubesc;

Ţi-am adus buchete de stele

In nopţile ce uitau să se sfârşească,

Când luna ne săruta obrajii

Şi ne sălta cu braţele-i luminoase

În edenul îndrăgostiţilor,

Unde ne lăsa să plutim pe zâmbetul florilor,

Prin grădinile pline cu muguri de iubire;

Niciodată

Nu ai uitat

Să-mi spui că mă iubeşti;

Mi-ai furat inima

Şi ai aşezat-o în pieptul tău,

Ca să bată în rimul muzicii tale interioare,

Unde dansul iubirii valsează,

Prin sufletul tău exaltat

Şi împodobit cu dumnezeire;

Niciodată

Nu am părăsit corabia

Încărcată cu gâdurile şi visele noastre;

Sub stindardul răzvrătirii totale,

Am navigat împreună ca doi corsari

Pe mările şi oceanele sufletelor noastre,

Răpind curcubee, răsărituri şi apusuri

Aşezându-le în cala amintirilor noastre

Ca pe nişte trofee ale fericirii;

Din ele,

Astăzi împletim coroniţe pentru ziua de măîne,

Când şi tu şi eu,

Doi prinţi evadaţi din basme,

Vom spune în sfârşit

Un DA,

Pentru contopirea noastră cu neantul,

Şi pentru a sta permanent înfăşuraţi

În iubirea

Ce curge în valuri, din noi:

Suntem doi fi ai timpului

Ce se opresc pentru totdeauna

În marmura însufleţită

din viitor: